
Parlamentul  României

Camera  Deputaţilor
Comisia pentru Sănătate şi Familie       Nr. 4c-8/ 66 / 17  februarie 2016 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru modificarea şi completarea Legii 95/2006 privind reforma în domeniul sănătăţii trimisă Comisiei pentru sănătate şi familie spre dezbatere,  în fond, cu adresa nr. Plx 585/2015  din 9 septembrie 2015.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Conf.Dr.Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie      Nr. 4c-8/ 66 / 17  februarie 2016
R A P O R T  

asupra propunerii legislative pentru  modificarea şi completarea                 Legii  95/2006 privind reforma în domeniul sănătăţii
În temeiul dispoziţiilor art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond,  cu propunerea legislativă pentru modificarea şi  completarea Legii 95/2006 privind reforma în domeniul sănătăţii, trimisă cu adresa nr. Plx 585/2015 din 9 septembrie  2015.
Senatul, în calitate de primă Cameră sesizată, a respins iniţiativa legislativă , în şedinţa din 7 septembrie 2015.

Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat,  Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ (nr.399 din 23.04.2015)
· avizul favorabil al Comisiei juridice, de disciplină şi imunităţi ( nr.Plx 585/2015 din 22.09.2015) 
· punctul de vedere al Guvernului ( nr.1272 din 19.08.2015)

Propunerea legislativă are ca obiect de reglementare modificarea şi completarea art.722 din Legea nr.95/2006, republicată, în sensul reducerii perioadei de eliberare a autorizaţiei de punere pe piaţă a medicamentelor .
În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat iniţiativa legislativă, în şedinţa din 16 februarie 2016. La lucrările comisiei au fost prezenţi  17 deputaţi din totalul de 19 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - subsecretar de stat în Ministerul Sănătăţii , dl.Marius Tanasă – vicepreşedinte al Agenţiei Naţionale a Medicamentului şi a Dispozitivelor Medicale, dl.Laurenţiu Mihai – director executiv şi dna.Anca Babeş – consultant din partea Agenţiei Producătorilor de Medicamente Generice din România.
În urma dezbaterilor, Comisia pentru sănătate şi familie a  hotărât, cu majoritate de voturi, respingerea propunerii legislative pentru modificarea şi  completarea Legii 95/2006 privind reforma în domeniul sănătăţii din următoarele considerente :

· modificarea alin.(1) al art.722 din Legea nr.95/2006 nu transpune prevederile art.17 alin.(1) din Directiva 2001/83/CE a Parlamentului European şi a Consiliului din 6 noiembrie 2001 de instituire a unui cod comunitar cu privire la medicamentele de uz uman care stabileşte ca  termen general de evaluare a cererilor de autorizare de punere pe piaţă a medicamentelor „maxim 210 zile de la depunerea unei cereri valabile”;
· introducerea alin.(3) la art.722 din Legea nr.95/2006 , prin care se stabileşte principiul aprobării tacite în cazul depăşirii termenului de autorizare, nu poate fi aplicată deoarece în lege există o normă ce dispune în sensul că autorizarea de punere pe piaţă a medicamentelor nu se supune reglementărilor privind procedura aprobării tacite ( art.855).
În raport cu obiectul şi conţinutul său, propunerea legislativă face parte din categoria legilor ordinare . 
              PREŞEDINTE,                                              SECRETAR,

       Conf.Dr.Florin Buicu                           Conf.Dr.Camelia Bogdănici

